Esboniwch sut mae cyfleuoedd a heriau yng nghymuned ysgol yn dylanwadu ar addysgu, dysgu ac agwedd eraill ar yr ysgol.                                                                                                                            

Gall cymuned leol effeithio ysgol mewn sawl ffordd wahanol. Yn fy marn i mae’n hollol bwysig i ysgol ddarganfod gwahanol ffyrdd o gyd-weithio gyda’r gymuned trwy wneud gwahanol bethau fel cael pobl o’r gymuned leol mewn i siarad hefo’r plant, mynd allan i’r gymuned i helpu mewn siopau a trwy wneud digwyddiadau / diwrnodau codi arian. Ond ar y llaw arall mae gweithio gyda chymuned yn dod gyda llawer o heriau hefyd er enghraifft lleoliad yr ysgol, fel ysgol A sydd yn nghanol dinas, mae yna fwy o gyfleoedd ar gael yn agos i’r ysgol. Mae arian a chyllideb yr ysgol yn rhan bwysig hefyd oherwydd os bydd yr ysgol yn ardal ddifreintiedig bydd cyllideb yr ysgol yna yn fwy er mwyn iddyn nhw brynu mwy o adnoddau i y plant. Ond mae ysgol A mewn ardal freintiedig, lle dros gyfnod o dair blynedd, oedd ddim ond tua 7% o ddisgyblion yn gymwys i gael prydau ysgol am ddim, mae hyn llawer yn is na’r ganran genedlaethol o 18% (Adroddiad Estyn, 2018).

Nid dim ond lleoliad yr ysgol sydd yn gallu creu cyfleoedd a heriau, gall cymuned bywyd ysgol sef yr athrawon, rhieni a phlant yn cyd-weithio fel tîm creu cyfleoedd a heriau hefyd. Yn ysgol A un o’r heriau fwyaf sydd yng nghymuned yr ysgol, ydy’r iaith, oherwydd mae yna ddisgwyl wrth fod yn yr  ysgol i blant siarad yn rhugl erbyn i nhw fod yn un ar ddeg oed. Ond fel gwelwn ar adroddiad Estyn dim ond 10% o blant sydd yn siarad Cymraeg gartref (Adroddiad Estyn, 2018), felly iaith gartref rhan fwyaf o’r plant yw Saesneg ac mae hyn yn dod gyda nifer o heriau gwahanol. Er enghraifft bydd rhai o’r plant sydd yn dechrau yn yr ysgol byth wedi clywed yr iaith Gymraeg o’r blaen felly bydd rhaid dechrau gyda iaith sylfaenol iawn a hefyd pryd mae’r ysgol yn danfon unrhyw beth adref fel gwaith cartref neu lythyron gwybodaeth bydd rhaid gwneud hyn yn ddwy iaethog er mwyn i’r rhieni deall a gallu helpu’r plant. I wella hyn mae’r ysgol yn cynnal gwersi cymraeg i rieni ddod mewn er mwyn dysgu'r iaith, trwy wneud hyn mae’r ysgol yn creu ac yn gwella ei pherthynas gyda’r rhieni sydd yn mynychu’r sesiwn. Hefyd i’r rhieni sydd methu dod i’r gwersi Cymraeg, ar wefan yr ysgol mae yna adnoddau dysgu pethau sylfaenol fel lliwiau, rhifau a llythrennau. Mae’n amlwg fod yr ysgol yn credu bod cefnogaeth gartref yn bwysig oherwydd yn ogystal a’r gwersi Cymraeg, maen nhw hefyd yn cynnal nosweithiau hyfforddiant i rieni lle bydd gwahanol athrawon yn cynnal gweithdai er mwyn hybu a gwella sgiliau sylfaenol a sgiliau sydd yn bwysig i’r ysgol er enghraifft, sgiliau ddarllen, sgiliau tgch, gwersi diogwlech ar y we a hefyd gwersi coginio i deuluoedd bregus. Ond i ysgol sydd yn ganol bentref mewn ardal mwy gwledig, lle mae pawb yn siarad Cymraeg yn rhugl bydd y broblem yma o iaith ddim yn bodoli. Yn lle mae heriau arall er enghraifft, roedd tua 44% o benaethiaid yn Lloger yn gweld cyllid yr ysgol fel yr her anoddaf (www.sec-ed.co.uk, d.d). Oherwydd gyda’r ysgolion bach yma bydd llai o gyllid oherwydd bydd llai o blant yn mynychu’r ysgol i gymharu ag ysgol sydd yn ganol ddinas.

Mae damcaniaeth Bronfenbrenner ar y 5 system sydd yn drefn faint o effaith maen nhw’n cael ar fywyd y plentyn (Guy-Evans, 2020). Y ddwy system sydd yn fwy addas i sut mae’r ysgol yn gweithio ydy’r System Ficro ar System Meso. Y system ficro ydy’r lefel gyntaf o ddamcaniaeth Bronfenbrenner, a dyma’r bobl sydd yn cysylltu’n uniongyrchol gyda amgylchedd y plentyn megis, rhieni, brodyr a chwiorydd, athrawon a chyfoedion ysgol (Guy-Evans, 2020). Felly dyma’r bobl mae’r plentyn yn gweld pob dydd ac oherwydd hyn mae’r plentyn yn creu perthynas agos tuag atyn nhw felly os oes problem dyma’r bobl bydd y plentyn yn siarad hefo gyntaf. Er enghraifft os oes problem yn codi gartref bydd y plentyn yn teimlo’n gyfforddus i siarad â’r athro dosbarth am hyn. Mae’r system Meso yn rhyngweithio rhwng rhieni ac athrawon er mwyn helpu cynyddu datblygiad a thŵf y plentyn (Guy-Evans, 2020). Er enghraifft os oes plentyn yn cael trafferth gyda gwaith ysgol bydd yr athro yn gallu siarad hefo’r rhieni ar ddiwedd y dydd er mwyn darganfod datrysiad. Enghraifft o hyn ydy yn ysgol A mae’r ysgol yn cynnal nosweithiau i gefnogi teuluoedd, felly ar ddechrau’r flwyddyn maen nhw’n cynnal noson agored i gyflwyno gweithdrefnau, themâu, rheolau, ymweliadau a phreswyl. Mae nhw hefyd yn cynnal nosweithiau targedu, nosweithiau rhieni a hefyd diwrnod dewch a rhiant mewn i’r ysgol lle bydd y rhieni yn cael dod mewn i ddosbarth gyda’u phlentyn am ddiwrnod er mwyn gwylio gwersi a gweld pa fath o waith sydd yn cael ei wneud. Mae’r digwyddiad hyn yn digwydd dros wythnos felly bydd tua pedwar neu bump o rieni mewn ar ddiwrnodau gwahanol. Yn fy marn i, mae hyn yn syniad da oherwydd mae’r rieni yn cael gweld pa lefel mae’i plentyn nhw ar drwy edrych ar sail gwaith. 

Mae gan bob ysgol gwahanol draddodiadau a syniadau wrth weithio gyda’r gymuned leol er enghraifft gydag ysgol A maen nhw yn cynnal wythnos iechyd a lles. Yn ystod yr wythnos yma bydd gweithgareddau fel mabolgampau yn digwydd, bydd archfarchnad yn dod mewn a ffrwythau a llysiau i’r plant flasu er mwyn hybu bwyta yn iach a hefyd maen nhw yn cynnal digwyddiadau i godi arian i’r ysgol fel sgipio noddedig. I orffen yr wythnos mae’r ysgol bob blwyddyn yn cynnal ddiwrnod sgiliau, lle maen nhw yn gwahodd mewn gwahanol glybiau ac asiantaethau lleol. Trwy wneud hyn mae yna lawer o gyfleoedd er enghraifft bydd y plentyn cael cyfle i roi cynnig i chwaraeon newydd a hefyd bydd yr asiantaethau yn cael hysbyseb am ddim wrth i’r plant ar rieni mynychu’r diwrnod sgiliau.  Felly mae hyn yn beth bositif i’r gymuned oherwydd efallai bydd mwy o blant eisiau dod i’w clwb nhw a bydd hyn yn dod a mwy o arian i mewn i’r gymuned leol. 

Wrth sôn am arian, tlodi ydy’r un o’r problemau mwyaf gyda phlant yn ysgolion. Mae’r ffigyrau diweddaraf yn dangos bod tua 34% o blant Cymru yn byw mewn tlodi (Limegreentangerine, d.d.). Gyda’r cynnydd o dlodi ar draws Cymru, mae’r llywodraeth wedi creu cytundeb cydweithredu tair blynedd gyda Phlaid Cymru er mwyn ymestyn prydau ysgol am ddim i bob disgybl ysgol gynradd (GOV.WALES, d.d.).  Ar hyn o’r bryd, dim ond dosbarth derbyn sydd yn derbyn y prydau bwyd am ddim ond erbyn tymor yr Haf bydd plant hyd at flwyddyn dau yn derbyn y bwyd yma hefyd (GOV.WALES, d.d.). “Poverty does not only affect children entitled to free school meals, since many low income families dont meet the exact criteria” (Arshad, Wrigley and Pratt, 2012). Yn fy marn i mae’n hollol bwysig i blant derbyn o leiaf un pryd o fwyd poeth bob dydd, felly wrth i’r llywodraeth wneud hyn mae’n caniatáu pob plentyn i gael cinio poeth cyn mynd adref. Mae llawer o deuluoedd yn cael trafferth ariannol ar ôl y pandemic ac efallai bydden nhw ddim eisiau gofyn am gymorth, felly wrth i’r llywodraeth wneud hyn mae’n cymryd y pwysau bant o rhai rhieni. “Just because a child’s parents are poor or uneducated is no reason to deprive the child of basic human rights to health care, education and proper nutrition.” — Marian Wright Edelman, Founder and President of the Children’s Defense Fund (Borgen, 2018). 

Drwy’r system addysg, mae plant difreintiedig yn cael yr un cyfle i addysg gymhwysol a hawliau teg hefyd. Fel gwelwn yn erthygl 28 a 29 “State Parties recognise the right of children to education” a “should take all appropriate measures to ensure that school discipline is administered in a manner consistent with the child’s human dignity” (UNICEF, 2022). Mae hyn yn hollol bwysig i gofio oherwydd mae gan bob plentyn yr hawl i addysg o safon dda, beth bynnag yw eu cefndir, rhyw neu ethnigrwydd (Unicef, 2016). Mae’n bwysig i drin pob plentyn yr un ffordd ac i wneud yn siŵr fod pawb yn cael yr un cyfleoedd yn ystod addysg plant, megis: Cystadlu yn yr Eisteddfod, chware gemau chwaraeon a fwy. Yn debyg i Unicef sydd yn gweithio am hawliau plant ledled y byd mae gan Gymru ‘Comisiynydd plant Cymru’ sydd yn edrych ar ôl hawliau i blant Cymru felly, hawl 28 sef yr hawl i ddysgu a mynd i’r ysgol (Children’s Commissioner fôr Wales, 2019). Mae hyn yn debyg iawn i’r hawliau sydd gan Unicef ac wrth edrych drwy’r wefan mae bron hob hawl yn debyg ond wedi cael eu haddasu yn seiliedig a phlant Cymru.

Mae llawer o ysgolion ar draws y wlad yn cydweithio a chodi arian i wahanol elusennau er mwyn helpu gyda thlodi yn yr ardal leol, er enghraifft gydag ysgol A maen nhw’n cydweithio gyda’r ‘Birchgrove Foodbank’ a hefyd yr eglwys casgliad i’r digartref. Wrth i’r ysgol wneud hyn mae’n codi ymwybyddiaeth i’r problemau sydd yn y gymuned leol ac wrth i’r ysgol codi arian efallai bydd hyn yn hybu’r rhieni i gefnogi’r elusennau hefyd. I rai ysgolion eraill sydd yn ardaloedd mwy difreintiedig, bydd yr ysgol yn gweithio yn fwy agos gyda’r ‘Foodbank’s’ lleol er mwyn cadarnhau perthynas, bydd rhai teuluoedd yn cael mynediad i fwyd dros y benwythnosau ac yn y gwyliau hyd yn oed. 

Un elusen sydd yn cyd-weithio gyda bron pob ysgol Cymraeg ar draws Cymru ydy’r Urdd. “Mae Urdd Gobaith Cymru yn Gorff Ieuenctid Gwirfoddol Cenedlaethol â dros 55,000 o aelodau rhwng 8 a 25 mlwydd oed” (www.urdd.cymru, d.d.).Mae’r Urdd yn darparu nifer o gyfleoedd i blant megis: Yr Eisteddfod- sef gwŷl gystadleuol gyda plant a phobl ifanc o dan 25 oed yn cystadlu yn gystadlaethau amrywiol megis: canu, dawnsio, pherfformio a llefari (www.urdd.cymru, d.d.). Mae’r Eisteddfod yn wythnos lle bydd ysgolion ar draws Cymru yn dod at ei gilydd i ddathlu’r iaith Cymraeg. Mae’r Urdd hefyd yn cynnal clybiau ar ôl ysgol ac ar y penwythnos mewn llawer o wahanol ysgolion ar draws Cymru, er enghraifft yn ysgol A mae’r Urdd yn cynnal clwb gymnasteg pob dydd Sadwrn. Wrth i’r plant fynychu’r clybiau yma maen nhw’n dysgu sgiliau newydd ond drwy’r iaith Gymraeg sydd yn bwysig a hefyd bydd y plant yn adnabod pawb arall sydd yna oherwydd dim ond disgyblion yr ysgol sydd yn cael mynychu. Mae gan yr Urdd gwersylloedd ar draws Cymru er mwyn i ddisgyblion cael y profiad o gysgu dros nos a hefyd arbrofi gyda gweithgareddoedd newydd fel sgïo, cwrs antur, dringo, gwibgartio a llawer fwy. Wrth i’r Urdd agor y gwersylloedd yma mae’n rhoi’r cyfle i blant difreintiedig i ymdrechu i drio pethau newydd a phethau bydden nhw byth yn gallu gwneud eto gan ystyried eu sefyllfa ariannol. Dwi’n credu bod yr Urdd yn elusen wych ac mae’n gadel i blant o unrhyw gefndir neu ardal ar draws y wlad i greu atgofion a chreu ffrindiau newydd drwy’n hybu’r iaith Cymraeg.  

Trwy ddilyn y Safonau SAC, gallwn weld fod gweithio gyda chyd-weithwyr yn yr ysgol a sgiliau Cymraeg yn bwysig i’r athro/ athrawes  wrth fod yn yr ystafell dosbarth gyda’r plant. Rydw i’n credu bod y tair nod yma yn bwysig oherwydd wrth gyd-weithio gyda chyd-weithwyr mae’n wneud swydd yr athro yn haws, er enghraifft pryd mae thema newydd gall athrawon sydd wedi gwneud y thema o blaen rhannu syniadau. Drwy rhannu syniadau gyda chyd-weithwyr, mae’n haws sicrhau syniadau a dulliau o addysgu newydd, a chadw gwersi yn ddiddorol i’r disgyblion. Wrth gynnig gwersi hwylus a diddorol, gobeithiaf bydd y plant yn fwy parod i ymgysylltu gyda’r gwersi mwy a dangos mwy o ddiddordeb yn yr addysg. A hefyd gyda’r sgiliau Cymraeg mae’n hollol bwysig i blant deall a dysgu'r iaith er mwyn gallu llwyddo a symud ymlaen i’r camau nesaf mewn bywyd. Gall lefel o Gymraeg uwch helpu’r plant gyda’u arholiadau, swyddi a chyfweliadau drwy gyfrwng yr iaith Gymraeg.

I gloi, credaf fod creu a chynnal perthynas dda rhwng ysgol, cymuned a’r rhieni yn eithriadol o bwysig, heb y perthynas yma bydd dim ffordd o gyfathrebu a chydweithio. Mae cyfathrebu yn hanfodol i lwyddiant plentyn yn mywyd ysgol oherwydd, os oes problemau yn codi bydd angen i bawb teimlo yn gyfforddus i siarad amdano nhw. Rheswm arall yw bod prif nod pawb yw gwneud yn siŵr fod y plentyn yn cyrraedd ei photensial llawn wrth fod yn yr ysgol, gall hyn fod trwy gael marciau da yn eu gwaith, neu trwy ymuno a chlwb newydd fel côr neu dîm chwaraeon. I ddychwelyd i’r pwynt am addysg gynhwysol a hawliau i bob plentyn, yn fy marn i dyma’r peth pwysicaf er mwyn gwneud yn siŵr fod pawb yn cael yr un cyfleoedd a’r un addysg a ni ddylai côd post neu swyddi rieni cael unrhyw effaith ar hyn.  

